Aalborg Stiftstidende, 1846-05-13
Hvad Udgiften ved et Dragon-Regiments Jndqvartering kan andrage, er mig ubekjendt; men mindre end hvad oven er anført for en Bataillon kan den vel neppe være, og man vil derfor formeentligen ikke feile meget, naar man ansætter Jndqvarterings=Udgifterne, for de 4 Dragon Regimenter, 3 Jnfanteri=Batailloner og 2 Jægercorps, der ere indqvarterede i de danske Kjøbstæder udenfor Kjøbenhavn, til 54,000 Rbd. Lægges hertil de 35,000 Rbd., som udredes af Kjøbenhavns Commune, saa udkommer et Beløb af 89,000 Rbd. aarlig, hvilken Ydelse i Anledning af Militair-Jndretningen, siden ingen tilsvarende hviler paa Landboen eller Hartkornet, vel maa ansees som et Paalæg, der skulle eqvivalere Kjøbstadbeboerne Fritagelse for at deeltage i den egentlige Værnepligt, de for Udskrivning til den staaende Hær. Er denne Anskuelse, som jeg antager, rigtig, da kan der formeentligen ikke blive Tale om, at det ovenmeldte betydelige Paalæg fremdeles skal udredes af Kjøbstadbeboerne alene, naar de efter Ret og billighed kaldes til det ærefulde Hverv, at værne for Fædrelandet i Forening med Landboerne; men Udgifterne til Jndqvarteringsvæsenet ville da, ligesaavel som Udgifterne til Armeens Bevæbning, Beklædning og Forpleining, blive at udrede af Staten, som atter, ved Ligning paa Hartkornet og Kjøbstæderne, enten efter Folkemængden eller en anden passende Maalestok, maa søge at faae disse forøgede Udgifter erstattede. Rimeligviis ville da Caserner blive opførte i Garnisonsstæderne, og de militaire Establissementer, som for Kjøbstædernes Regning ere etablerede, saasom: Vagthuse og Sygehuse, blive overtagne af Staten, efter en billig Vurdering, forsaavidt de maatte blive befundne passende og hensigtsmæssige til fremtidigt Brug, men i modsat Tilfælde afleverede til Communernes Disposition. Kjøbstæderne maatte vel, som hidtil, anvise passende Exexceer- og Skydepladse, i al Fald imod en billig Godtgjørelse. For Kjøbstæderne, med Undtagelse af Hovedstaden og Kjøbstæderne paa Bornholm, vil ogsaa Afgjørelsen af Spørgsmaalet, hvorledes det ved Resolution af 13de Jan. 1804 oprettede Jndqvarteringsfond, der udgjør imellem 260 og 300,000 Rbd., skal anvendes, blive af Vigtighed. Bemeldte Fond er nemlig bleven til alene ved Kjøbstædernes Bidrag, uden at der fra Landets Side er bidraget det Mindste, og Hensigten med dets Oprettelse var at komme de Kjøbstæder tilhjælp, som vare særdeles bebyrdede med Jndqvartering. Hvorvidt dette er skeet, hører ikke herhen. Fonden vilde vel ikke være opvoxet til dens nuværende Størrelse alene ved Kjøbstædernes directe og indirecte Bidrag, men den maa for en stor Deel tilskrives Generalindqvarterings-Commissionens kloge Benyttelse af Conjuncturerne, idet Fondens Jndtægter anbragtes i kongelige Obligationer, som i sin Tid indkjøbtes til Priser langt under pari. Denne priselige Bestyrelse formindsker imidlertid ikke Kjøbstædernes Ret til Fonden, som der ogsaa er givet Tilsagn om, skal blive anvendt alene i Kjøbstædernes Jnteresse. Dette kan skee paa flere Maader; men da Kjøbstædernes Bidrag til Udgifterne ved den ordinaire Jndqvartering i Forhold til Tienden eller Hartkornet, neppe kan komme til at andrage meer end den aarlige Rente, Fonden afgiver, saa turde det maaskee være hensigtsmæssigt, at Fonden vedblev at være samlet, imod at Kjøbstæderne fritoges for al videre Bidrag til Jndqvarteringen, extraordinaire Troppesamlinger naturligviis undtagne. Paa denne Maade vilde der ikke savnes Midler til at godtgjøre Kjøbstæderne de militaire Jndqvarteringer, som Staten maatte finde passende at overtage, ligesom der ogsaa kunde tyes hen til Fonden, saalangt den kunde strække, naar Caserner skulde opføres eller andre Jndretninger etableres. For Ydernes Vedkommende vilde det være ligegyldigt, enten Fonden eller nogen anden offentlig Kasse var Creditor, og skulde det end findes, hvilket jeg troer vilde blive Tilfældet, at Kjøbstædernes Bidrag til Jndqvarteringen i Fredstider ikke kunde eller burde blive saa stort som Renterne af Fondens Capitaler, saa turde dog maaskee den her paapegede Anvendelse yde Kjøbstæderne en langt væsentligere. og varigere Nytte, end om Fondens Midler fordeeltes imellem Byerne i et eller andet Forhold. Det skulde meget glæde mig, om disse Bemærkninger maatte give Anledning til en fleersidig Behandling af Sagen, hvilken kunde lede til, at Hovedspørgsmaalet, nemlig: om ikke Kjøbstæderne bør fritages for alene at bære Udgifterne ved Jndqvarteringen, naar almindelig Værnepligt indføres kunde blive løst paa en for alle Parter passende og billig Maade. Aalborg, i April 1846. Thorbrøgger.